pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ศาลปกครองกลางตัดสินให้สำนักงานสลากฯ จ่าย LGT น้อยกว่าที่ยื่นฟ้องหลายพันล้าน
วันเสาร์ที่ 30 มิถุนายน 2561
ศาลปกครองกลางตัดสินให้สํานักงานสลากฯ จ่าย LGT น้อยกว่าที่ยื่นฟ้องหลายพันล้าน
กรณีที่บริษัท ล็อกซ์เลย์ จีเทค เทคโนโลยี จํากัด ยื่นฟ้องสํานักงานสลากกินแบ่งรัฐบาล เมื่อวันที่ 7 เมษายน 2554 ข้อหาผิดสัญญา เรียกค่าเสียหาย โดยขอให้ศาลปกครองกลางชดใช้ค่าเสียหายจํานวน 3,167,387,768 บาท พร้อมดอกเบี้ยร้อยละ 7.5 ต่อปี
วันนี้ (28 มิถุนายน 2561) เวลา 17.00 น. ที่สํานักงานสลากกินแบ่งรัฐบาล นางตุ้มทอง มุสิกรัตน์ รองผู้อํานวยการรักษาการในตําแหน่งผู้อํานวยการ เปิดเผยต่อผู้สื่อข่าว กรณีที่บริษัท ล็อกซ์เลย์ จีเทค เทคโนโลยี จํากัด ยื่นฟ้องสํานักงานสลากกินแบ่งรัฐบาล เมื่อวันที่ 7 เมษายน 2554 ข้อหาผิดสัญญา เรียกค่าเสียหาย โดยขอให้ศาลปกครองกลางชดใช้ค่าเสียหายจํานวน 3,167,387,768 บาท พร้อมดอกเบี้ยร้อยละ 7.5 ต่อปี รวมเป็นเงินทั้งสิ้น 6,204,627,642 บาท ต่อมา คณะกรรมการสลากกินแบ่งรัฐบาลชุดปัจจุบัน และสํานักงานสลากกินแบ่งรัฐบาล ได้นําเหตุผลและข้อเท็จจริงที่เกี่ยวข้องเข้าชี้แจงต่อศาลปกครองกลาง เพื่อปกป้องและรักษาผลประโยชน์ของหน่วยงานภาครัฐและเพื่อประโยชน์สูงสุดของประชาชน แม้ว่าเหตุการณ์ดังกล่าว จะไม่ได้เกิดขึ้นในห้วงของคณะกรรมการสลากกินแบ่งฯ ชุดปัจจุบันก็ตาม จนกระทั่ง ศาลปกครองกลาง ได้มีคําพิพากษา ให้สํานักงานสลากฯ ชําระค่าเสียหายให้กับบริษัท ล็อกซ์เลย์ฯ จํานวนเงิน 945,649,656 บาท พร้อมดอกเบี้ยในอัตราร้อยละ 7.5 ต่อปี ของต้นเงิน รวมเป็นเงินทั้งสิ้น 1,442,115,725 บาท ซึ่งน้อยกว่าค่าเสียหายที่ทางบริษัทฯได้ยื่นฟ้องให้สํานักงานฯ ชดใช้
รองผู้อํานวยการ รักษาการในตําแหน่งผู้อํานวยการสํานักงานสลากกินแบ่งรัฐบาล กล่าวต่อไปอีกว่า ในเบื้องต้น สํานักงานฯ รับทราบและขอขอบคุณคณะตุลาการศาลปกครองที่ได้พิพากษาในครั้งนี้ อย่างไรก็ตาม ยังคงมีบางประเด็น ซึ่งสํานักงานฯ จะอุทธรณ์ต่อศาลปกครองสูงสุดตามขั้นตอนทางกฎหมายต่อไป
ทั้งนี้ สัญญาจ้างบริการระบบเกมสลาก จัดทําขึ้นเมื่อวันที่ 29 กรกฎาคม 2548 ในสมัยรัฐบาลนายก ทักษิณ ต่อมา บริษัท ล็อกซ์เลย์ จีเทค เทคโนโลยี จํากัด ได้ยื่นฟ้องต่อศาลปกครองกลาง เมื่อวันที่ 7 เมษายน 2554 และศาลปกครองกลางได้มีคําพิพากษาดังกล่าว
รัฐบาลไทย-ข่าวทำเนียบรัฐบาล-กระทรวงมหาดไทย จัดกิจกรรมทำบุญตักบาตรต้อนรับปีพุทธศักราช 2562
วันพุธที่ 2 มกราคม 2562
กระทรวงมหาดไทย จัดกิจกรรมทําบุญตักบาตรต้อนรับปีพุทธศักราช 2562
กระทรวงมหาดไทย จัดกิจกรรมทําบุญตักบาตรต้อนรับปีพุทธศักราช 2562
เมื่อวันที่่ 1 ม.ค. 62 เวลา 06.00 น. ณ วัดราชบพิธสถิตมหาสีมาราม นายฉัตรชัย พรหมเลิศ ปลัดกระทรวงมหาดไทย นําคณะผู้บริหารระดับสูงของกระทรวงมหาดไทย ข้าราชการ และบุคลากร ร่วมถวายภัตตาหารเช้าแด่พระสงฆ์และสามเณรวัดราชบพิธสถิตมหาสีมาราม จํานวน 55 รูป
จากนั้น ในเวลา 07.00 น. นายฉัตรชัย พรหมเลิศ ปลัดกระทรวงมหาดไทย นําคณะผู้บริหารระดับสูง ข้าราชการ บุคลากร และพุทธศาสนิกชนกว่า 500 คน ร่วมพิธีทําบุญตักบาตรพระสงฆ์และสามเณร จํานวน 55 รูป โดยมี พระพรหมมุนี เลขานุการสมเด็จพระสังฆราช นําคณะสงฆ์และสามเณรรับบิณฑบาต เนื่องในกิจกรรม
“ทําบุญตักบาตร ถวายพระราชกุศล เสริมสิริมงคลทั่วโลก” ส่งท้ายปีเก่าต้อนรับปีใหม่ พุทธศักราช 2562 เพื่อความเป็นสิริมงคลในโอกาสต้อนรับปีพุทธศักราช 2562 และเป็นการส่งเสริมให้ ประชาชนลด ละ เลิก อบายมุข รวมทั้งเป็นการทํากิจกรรมร่วมกันของสมาชิกในครอบครัว
การทําบุญตักบาตร เป็นกิจกรรมที่พุทธศาสนิกชนชาวไทยยึดถือปฏิบัติกันในวันขึ้นปีใหม่เป็นประจําทุกปี
โดยมีความเชื่อกันว่า เป็นการทําบุญเริ่มต้นชีวิตในปีใหม่ อันจะนํามาซึ่งความเป็นสิริมงคลต่อตนเองและครอบครัว และในวันขึ้นปีใหม่ จะเป็นวันที่มีการคิดถึงสิ่งดีๆ ทําสิ่งดีๆ หรือแม้แต่ห้ามพูดจาหยาบคาย หรือด่าทอกันในวันนี้ด้วย
รัฐบาลไทย-ข่าวทำเนียบรัฐบาล-กรมบัญชีกลางกำหนดแนวทาง กรณีการจัดซื้อจัดจ้างพัสดุโดยวิธีเฉพาะเจาะจง เพื่อป้องกัน ควบคุม หรือรักษาโรคโควิด-19 [กระทรวงการคลัง]
วันอังคารที่ 31 มีนาคม 2563
กรมบัญชีกลางกําหนดแนวทาง กรณีการจัดซื้อจัดจ้างพัสดุโดยวิธีเฉพาะเจาะจง เพื่อป้องกัน ควบคุม หรือรักษาโรคโควิด-19 [กระทรวงการคลัง]
กรมบัญชีกลางกําหนดแนวทางกรณีการจัดซื้อจัดจ้างพัสดุสําหรับป้องกัน ควบคุม หรือรักษาโรคติดเชื้อไวรัสโคโรนา 2019 (COVID – 19) โดยหน่วยงานของรัฐสามารถใช้วงเงินที่จัดซื้อจัดจ้างในแต่ละครั้งเป็นราคากลาง เพื่อให้ได้พัสดุนั้นอย่างรวดเร็วที่สุด
กรมบัญชีกลางกําหนดแนวทางกรณีการจัดซื้อจัดจ้างพัสดุสําหรับป้องกัน ควบคุม หรือรักษาโรคติดเชื้อไวรัสโคโรนา 2019 (COVID – 19) โดยหน่วยงานของรัฐสามารถใช้วงเงินที่จัดซื้อจัดจ้างในแต่ละครั้งเป็นราคากลาง เพื่อให้ได้พัสดุนั้นอย่างรวดเร็วที่สุด ทันต่อการใช้ประโยชน์เป็นสําคัญ โดยให้หน่วยงานของรัฐประกาศเผยแพร่เอกสารต่าง ๆ ตามวิธีการที่กรมบัญชีกลางกําหนดให้แล้วเสร็จ ภายใน 90 วัน นับถัดจากวันที่มีการประกาศยกเลิกสถานการณ์ฉุกเฉิน
นายภูมิศักดิ์ อรัญญาเกษมสุข อธิบดีกรมบัญชีกลาง เปิดเผยว่า ตามที่คณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ ได้ออกแนวทางปฏิบัติเกี่ยวกับการจัดหาพัสดุ สําหรับการป้องกัน ควบคุม หรือรักษาโรคติดเชื้อไวรัสโคโรนา 2019 (COVID – 19) โดยให้สามารถจัดซื้อจัดจ้างพัสดุโดยวิธีเฉพาะเจาะจง ในแต่ละครั้งทุกวงเงิน ถือเป็นกรณีจําเป็นเร่งด่วน จึงสามารถดําเนินการซื้อหรือจ้างไปก่อนได้ แล้วรีบรายงานขอความเห็นชอบต่อหัวหน้าหน่วยงานของรัฐ เพื่อให้การจัดซื้อจัดจ้างทันต่อสถานการณ์การแพร่ระบาดของโรคดังกล่าว
“เพื่อให้เกิดความคล่องตัวในการปฏิบัติงานเกี่ยวกับการจัดซื้อจัดจ้างพัสดุ สําหรับการป้องกัน ควบคุม หรือรักษาโรคติดเชื้อไวรัสโคโรนา 2019 (COVID – 19) ในส่วนของการอ้างอิงราคากลาง หน่วยงานของรัฐสามารถใช้วงเงินที่จัดซื้อจัดจ้างในแต่ละครั้งเป็นราคากลาง ทั้งนี้ ภายใต้หลักเกณฑ์ตามนัยมาตรา 4 แห่งพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 เพื่อให้ได้พัสดุนั้นอย่างรวดเร็วที่สุด ทันต่อการใช้ประโยชน์เป็นสําคัญ และอาศัยอํานาจตามมาตรา 63 มาตรา 66 วรรคหนึ่ง และมาตรา 98 จึงกําหนดแนวทางให้หน่วยงานของรัฐประกาศเผยแพร่การดําเนินการจัดซื้อจัดจ้าง ตามที่กรมบัญชีกลางกําหนด และการประกาศดังกล่าว ให้ดําเนินการให้แล้วเสร็จภายใน 90 วัน นับถัดจากวันที่มีการประกาศยกเลิกสถานการณ์ฉุกเฉิน และอัพโหลดข้อมูลทางระบบ e-GP ตามหนังสือกรมบัญชีกลาง ด่วนที่สุด ที่ กค 0405.2/ว 62 ลงวันที่ 5 กุมภาพันธ์ 2562 โดยอนุโลม” อธิบดีกรมบัญชีกลางกล่าว
รัฐบาลไทย-ข่าวทำเนียบรัฐบาล-คณะกรรมการสาธารณสุขเขตพิเศษชุดแรกของประเทศไทย  เห็นชอบแต่งตั้งคณะอนุกรรมการฯสุขภาพพิเศษ 4 คณะ  ร่วมทำงานสาธารณสุข
วันพฤหัสบดีที่ 11 ตุลาคม 2561
คณะกรรมการสาธารณสุขเขตพิเศษชุดแรกของประเทศไทย  เห็นชอบแต่งตั้งคณะอนุกรรมการฯสุขภาพพิเศษ 4 คณะ  ร่วมทํางานสาธารณสุข
รอง นรม.พล.อ.ฉัตรชัย เป็นประธานการประชุมคณะกรรมการสาธารณสุขเขตพิเศษ ครั้งที่ 1/2561
วันนี้ ( 11 ตุลาคม 2561 ) เวลา 09.30 น. ณ ห้องประชุม 301 ตึกบัญชาการ 1 ทําเนียบรัฐบาล พลเอก ฉัตรชัย   สาริกัลยะ รองนายกรัฐมนตรี เป็นประธานการประชุมคณะกรรมการสาธารณสุขเขตพิเศษ ครั้งที่ 1/2561 ร่วมกับหน่วยงานที่เกี่ยวข้อง
สําหรับ การแต่งตั้งคณะกรรมการคณะกรรมการสาธารณสุขเขตพิเศษ กระทรวงสาธารณสุขเป็นหน่วยงานหลักในการดูแลสุขภาพจัดบริการสาธารณสุขให้กับประชาชนโดยเฉพาะในพื้นที่ซึ่งมีบริบทแตกต่างกับพื้นที่ทั่วไป ต้องอาศัยกลไกการขับเคลื่อนด้วยนวัตกรรรม (Productivity Growth Engine) ในการกําหนดนโยบาย แผนปฏิบัตการระดับชาติและการบริหารรองรับที่เหมาะสมกับบริบทเฉพาะพื้นที่สําหรับเขตสุขภาพพิเศษ เพื่อบรรลุเป้าหมายการปฏิรูปสาธารณสุข (MOPH 4.0) และมีกรอบแนวทางการบริการที่ชัดเจน มีส่วนร่วม สามารถเชื่อมโยงและบูรณาการได้อย่างมีประสิทธิภาพ จึงมีมติคณะรัฐมนตรีเมื่อวันที่ 6 มิถุนายน พ.ศ.2560 แต่งตั้งคณะกรรมการสาธารณสุขเขตพิเศษขึ้นเป็นครั้งแรกในประเทศไทย
โดยที่ประชุมได้ พิจารณาแผนปฏิบัติการในการพัฒนาและบริหารจัดการด้านสาธารณสุขพื้นที่เขตสุขภาพพิเศษให้มีกรอบแนวทางการบริหารจัดการที่ชัดเจนและมีส่วนร่วมระหว่างหน่วยงานที่เกี่ยวข้อง และเห็นชอบให้ตั้งคณะอนุกรรมการสาธารณสุขเขตสุขภาพพิเศษ 4 คณะ ประกอบด้วย 1) ด้านสาธารณสุขทางทะเล 2) ด้านเขตพิเศษตะวันออก 3) ด้านสาธารณสุขชายแดน และ 4) ด้านเขตพื้นที่เฉพาะ (ประชากรต่างด้าว) เพื่อพิจารณากรอบการดําเนินงานและแผนปฏิบัติการระดับชาติการสาธารณสุขเขตสุขภาพพิเศษ ระยะ 4 ปี (พ.ศ.2562-2565)
ทั้งนี้ เพื่อให้การดําเนินการแก้ไขสภาพปัญหาในพื้นที่ด้วยระบบปกติ ต้องอาศัยความร่วมมือของหน่วยงานที่เกี่ยวข้องร่วมกันพัฒนาระบบต่าง ๆ ดังนี้ 1) การสาธารณสุขเขตสุขภาพพิเศษด้านสาธารณสุขทางทะเล เป้าหมาย 5 จังหวัดที่ได้รับความนิยมท่องเที่ยว ได้แก่ ภูเก็ต ชลบุรี กระบี่ พังงา และสุราษฎร์ธานีโดยเน้นบูรณาการเครือข่ายการช่วยเหลือประชาชนและนักท่องเที่ยวในภาวะวิกฤติฉุกเฉินทางทะเล 2) การสาธารณสุขเขตสุขภาพพิเศษด้านเขตพัฒนาพิเศษภาคตะวันออก 3 จังหวัดได้แก่ ชลบุรี ฉะเชิงเทรา และ ระยอง พัฒนางานอาชีพเวชศาสตร์และสิ่งแวดล้อม การส่งเสริมธุรกิจบริการสุขภาพ 3) การสาธารณสุขเขตพิเศษด้านสาธารณสุขชายแดน เป้าหมาย 4 จังหวัดได้แก่ น่าน ตาก สระแก้ว และระนอง ซึ่งมีการเคลื่อนย้ายแรงงานต่างด้าว มีภาระค่าใช้จ่ายรักษาพยาบาล ปัญหาบุคคลไร้รัฐตามชายแดน พื้นที่ทุรกันดาร ซึ่งจําเป็นต้องพัฒนากลไกความร่วมมือระหว่างประเทศ จัดระบบกองทุนสุขภาพพิเศษตามแนวชายแดน 4) การสาธารณสุขเขตสุขภาพพิเศษด้านเขตพื้นที่เฉพาะ (ประชากรต่างด้าว)เป้าหมาย 7 จังหวัดได้แก่ ตาก ระนอง สมุทรสาคร สมุทรปราการ กรุงเทพคริสเตียน ปทุมธานี และระยอง ซึ่งต้องมีการพัฒนารูปแบบหลักประกันสุขภาพประชากรต่างด้าว เพิ่มการเข้าถึงบริการสาธารณสุข
.....................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-พาณิชย์ต่อยอดเศรษฐกิจชุมชน สู่การค้าชายแดน
วันจันทร์ที่ 22 พฤษภาคม 2560
พาณิชย์ต่อยอดเศรษฐกิจชุมชน สู่การค้าชายแดน
นางอภิรดี ตันตราภรณ์ รัฐมนตรีว่าการกระทรวงพาณิชย์ เปิดเผยว่า กระทรวงพาณิชย์ให้ความสําคัญกับการพัฒนาเศรษฐกิจฐานราก เพื่อให้เกษตรกรและผู้ประกอบการรายย่อย มีช่องทางในการจําหน่ายสินค้ามากขึ้น โดยการเชื่อมโยงตลาดสินค้าเกษตร ผลิตภัณฑ์ชุมชน
และให้บริการด้านการท่องเที่ยว ขณะนี้พาณิชย์ภาคและพาณิชย์จังหวัดได้ดําเนินการตามนโยบายเห็นผลเป็นรูปธรรมในหลายพื้นที่ เช่น
กลุ่มจังหวัดภาคใต้ชายแดนร่วมกับภาคเอกชนซึ่งเป็นกลุ่มนักธุรกิจ (Biz Club) ของจังหวัดต่างๆ จัดประชุม Biz Thailand สัญจรครั้งที่ 1 ขึ้น ณ อําเภอเบตง จังหวัดยะลา ในช่วงที่มีการจัดงานเทศกาลอาหาร “111 ปี เล่าขานตํานานเบตง” จังหวัดยะลา ในระหว่างวันที่ 11 - 14 พฤษภาคมที่ผ่านมา นอกจากจะมีอาหารที่มีชื่อเสียงของเมืองเบตงมาให้ได้ชิมและเลือกซื้อหาแล้ว ผู้ประกอบการของจังหวัดชายแดนใต้อื่นๆ ทั้งสงขลา สตูล ปัตตานี และนราธิวาส ก็ได้มาร่วมงานแสดงและจําหน่ายสินค้าเด่นของพื้นที่ มีการเชื่อมโยงตลาดระหว่างภาค โดยนักธุรกิจยะลา และจันทบุรีได้จัดทําข้อตกลงในการซื้อขายทุเรียนระหว่างกันมูลค่ากว่า 5 ล้านบาท ในโอกาสเดียวกันนี้พาณิชย์จังหวัดยะลาและประธาน Biz Club ยะลาได้ประสานให้คณะนักธุรกิจไทย (Biz Thai) เดินทางไปปีนังเพื่อสร้างความสัมพันธ์และเจรจาธุรกิจกับสมาชิกหอการค้าปีนังและนักธุรกิจมาเลเซียด้วย
ขณะที่จังหวัดสตูลได้ดําเนินโครงการประชาสัมพันธ์เส้นทางการค้า-การท่องเที่ยว ไทย-มาเลเซีย ระหว่างวันที่ 17-19 พฤษภาคม 2560 โดยได้เชิญสภาหอการค้าและนักธุรกิจมาเลเซียในรัฐเคดาห์มาเยือนสตูล เพื่อเจรจาธุรกิจกับผู้ประกอบการจาก 5 จังหวัดชายแดนภาคใต้ กําหนดการประชุมและเจรจาธุรกิจในวันที่ 18 พฤษภาคม 2560 ณ โรงแรมสินเกียรติบุรี อําเภอเมือง จังหวัดสตูล ภายหลังการเจรจาธุรกิจและเยี่ยมชมงานแสดงสินค้าบริเวณงานแล้ว คณะนักธุรกิจมาเลเซียและนักธุรกิจ 5 จังหวัดชายแดนใต้ จะไปเยี่ยมชมแหล่งท่องเที่ยวที่สําคัญของจังหวัดสตูล อาทิ เจดีย์พันยอด เกาะเขาใหญ่ อําเภอละงู จังหวัดสตูล
ด่านวังประจัน อําเภอควนโดน จังหวัดสตูล ติดกับรัฐเปอร์ลิส ประเทศมาเลเซีย ขณะนี้อยู่ระหว่างปรับปรุงอาคารและขยายถนนบริเวณหน้าด่านเพื่อให้การสัญจรไปมาและการขนส่งสินค้าสะดวกยิ่งขึ้น ส่งผลให้สตูลมีศักยภาพด้านการค้าและการท่องเที่ยวมากขึ้น
“รัฐบาลได้ให้ความสําคัญในการดูแลความเป็นอยู่และการประกอบอาชีพของพี่น้องประชาชนชายแดนใต้ โดยกระทรวงพาณิชย์กําหนดจัดกิจกรรม โครงการในพื้นที่อย่างต่อเนื่อง ทําให้มีการจับจ่ายใช้สอยมากขึ้น ทั้งผู้ซื้อ ในพื้นที่และนักท่องเที่ยวเพื่อกระตุ้นเศรษฐกิจชุมชนให้คึกคัก” นางอภิรดี กล่าว
รัฐบาลไทย-ข่าวทำเนียบรัฐบาล-สถานเอกอัครราชทูต ณ คูเวต มอบถุงยังชีพให้แก่พี่น้องชาวไทยจำนวนกว่า 300 คน ที่ได้รับผลกระทบจากสถานการณ์การแพร่ระบาดของเชื้อไวรัส COVID-19 [กระทรวงการต่างประเทศ]
วันอังคารที่ 28 เมษายน 2563
สถานเอกอัครราชทูต ณ คูเวต มอบถุงยังชีพให้แก่พี่น้องชาวไทยจํานวนกว่า 300 คน ที่ได้รับผลกระทบจากสถานการณ์การแพร่ระบาดของเชื้อไวรัส COVID-19 [กระทรวงการต่างประเทศ]
สถานเอกอัครราชทูต ณ คูเวต มอบถุงยังชีพให้แก่พี่น้องชาวไทยจํานวนกว่า 300 คน ที่ได้รับผลกระทบจากสถานการณ์การแพร่ระบาดของเชื้อไวรัส COVID-19
สถานเอกอัครราชทูต ณ คูเวต ได้มอบถุงยังชีพ ซึ่งประกอบด้วยข้าวสาร อาหารแห้ง และน้ําดื่มรวมทั้งหน้ากากอนามัย ให้แก่พี่น้องชาวไทยในคูเวตที่ได้รับผลกระทบจากสถานการณ์การแพร่ระบาดของเชื้อไวรัส COVID-19 กว่า 300 ราย โดยสถานเอกอัครราชทูตฯ ได้ส่งความห่วงใยและความปรารถนาดีไปยังชุมชนชาวไทยในคูเวต อาทิ นักศึกษาไทย และแรงงานไทยที่ประกอบอาชีพในภาคบริการต่าง ๆ รวมทั้งขอให้ชาวไทยในคูเวตหมั่นดูแลรักษาสุขภาพให้แข็งแรงอยู่เสมอ และกล่าวย้ําให้ปฏิบัติตามมาตรการต่างๆ ของทางการคูเวตอย่างเคร่งครัดและติดตามข่าวสารจากทางการคูเวตและสถานเอกอัครราชทูตฯ อย่างใกล้ชิด
นอกจากนี้ สถานเอกอัครราชทูตฯ ยังได้นําถุงยังชีพไปมอบให้แก่พี่น้องชาวไทยที่อาศัยอยู่ในเขตต่าง ๆ ที่ห่างไกล รวมถึงเขตที่ห้ามไม่ให้ประชาชนเดินทางเข้า-ออก (lockdown) ด้วย
สถานเอกอัครราชทูตฯ ขอขอบคุณพี่น้องชาวไทยและชาวต่างชาติที่พํานักอยู่ในคูเวตในสถานการณ์ยากลําบากในขณะนี้ ที่ได้ร่วมกันสมทบบริจาคอาหารและสิ่งของที่จําเป็นต่าง ๆ เพื่อช่วยบรรเทาความเดือดร้อนให้แก่พี่น้องชาวไทยในคูเวตด้วย
ทั้งนี้ สําหรับพี่น้องชาวไทยที่ต้องการรับถุงยังชีพ สามารถลงทะเบียนได้ที่หมายเลขโทรศัพท์ +๙๖๕ ๖๐๗๑ ๙๘๘๘ หรือ +๙๖๕ ๕๐๘๓ ๓๘๘๔ โดยสถานเอกอัครราชทูตฯ จะจัดส่งถุงยังชีพให้แก่ท่านในโอกาสแรก
#น้ําใจคนไทยไม่ทิ้งกัน
รัฐบาลไทย-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 4 สิงหาคม 2563
วันอังคารที่ 4 สิงหาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 4 สิงหาคม 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 1 ราย เป็นผู้ที่เดินทางกลับจากสหพันธรัฐรัสเซียและเข้ารับการเฝ้าระวังกักตัวในสถานที่ภาครัฐกําหนด (Alternative State Quarantine) ไม่มีผู้ป่วยกลับบ้านเพิ่ม จึงมีผู้ป่วยกลับบ้า
รายงานข่าวกรณีโรคติดเชื้อไวรัสโคโรนา 2019 (COVID-19)
ประจําวันที่4 สิงหาคม 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 1 ราย เป็นผู้ที่เดินทางกลับจากสหพันธรัฐรัสเซียและเข้ารับการเฝ้าระวังกักตัวในสถานที่ภาครัฐกําหนด (Alternative State Quarantine) ไม่มีผู้ป่วยกลับบ้านเพิ่ม จึงมีผู้ป่วยกลับบ้านสะสม 3,142 ราย หรือคิดเป็นร้อยละ 94.61 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 121 ราย หรือร้อยละ 3.64 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 58 ราย ผู้ป่วยสะสมทั้งสิ้น 3,321 ราย
สําหรับผู้ติดเชื้อรายใหม่วันนี้ เป็นเพศหญิง อายุ 33 ปี สัญชาติรัสเซีย เดินทางถึงประเทศไทยวันที่20 กรกฎาคม 2563 เข้ากักตัวในโรงแรมทางเลือกที่ภาครัฐกําหนด (Alternative State Quarantine) ในกรุงเทพมหานคร พบเชื้อจากการตรวจในครั้งที่ 2 วันที่ 2 สิงหาคม 2563 (วันที่ 13 ของการกักตัว) ไม่มีอาการ เข้ารับการรักษาที่ โรงพยาบาลเอกชนในกรุงเทพมหานคร โดยก่อนหน้านี้พบผู้ติดเชื้อจากเที่ยวบินเดียวกัน 1 ราย
นายแพทย์โสภณ เอี่ยมศิริถาวร ผู้อํานวยการกองโรคติดต่อทั่วไป กรมควบคุมโรค ให้สัมภาษณ์ว่า จากรายงานผู้ติดเชื้อรายใหม่ในระยะหลังซึ่งเป็นผู้ที่เดินทางกลับจากต่างประเทศ พบว่ากว่าร้อยละ 50 ไม่แสดงอาการป่วย เนื่องจากเป็นนักเรียน คนวัยทํางาน ส่วนใหญ่มีร่างกายแข็งแรง ซึ่งสะท้อนให้เห็นว่าคนกลุ่มนี้เมื่อป่วยอาจเป็นผู้ที่นําเชื้อไปแพร่สู่ผู้อื่นในสังคมและคนในครอบครัวได้โดยไม่รู้ตัว ที่สําคัญคือคนกลุ่มนี้ต้องออกนอกบ้านเพื่อ เรียน ทํางาน และกิจกรรมต่างๆ มีโอกาสที่จะรับและแพร่เชื้อโควิด 19 สูง ดังนั้นขอให้ทุกคนตระหนักในการป้องกันตัวเอง ด้วยการสวมหน้ากากอนามัย/หน้ากากผ้าทุกครั้งที่ออกจากบ้านและตลอดเวลาขณะอยู่ในที่สาธารณะ ล้างมือด้วยแอลกอฮอล์เจลบ่อยๆ เว้นระยะห่างลดการสัมผัสใกล้ชิดกับผู้อื่น หลีกเลี่ยงสถานที่แออัดมีการรวมตัวของคนจํานวนมากอาทิ งานมหรสพ คอนเสิร์ต หากเข้าร่วมกิจกรรมเครื่องมือป้องกันตัวเองที่ดีที่สุดคือการสวมหน้ากากอนามัย/หน้ากากผ้า
สําหรับคอนเสิร์ตเจนนี่ ได้หมดถ้าสดชื่น ที่จัดขึ้นบริเวณหน้าสํานักงานเทศบาลตําบลชะอวด จังหวัดนครศรีธรรมราช เมื่อวันที่ 25 กรกฎาคม 2563 ผ่านมา พบว่าได้หย่อนมาตรการป้องกันและควบคุมการแพร่ระบาดของโรคโควิด 19ซึ่งถือว่ามีความเสี่ยงสูงที่อาจเกิดการแพร่เชื้อได้ จึงขอให้ผู้ที่เข้าชมคอนเสิร์ตดังกล่าว เข้ารับการตรวจหาเชื้อโควิด 19 ฟรี ณ หน้าที่ว่าการอําเภอชะอวด จังหวัดนครศรีธรรมราช ในวันที่ 4-5 สิงหาคม 2563 ตั้งแต่เวลา 9.00 - 15.00 น. โดยกระทรวงสาธารณสุขได้ร่วมกับหน่วยงานในพื้นที่จัดเตรียมรถตรวจโรคติดเชื้อชีวนิรภัยพระราชทาน 5 คันไว้ให้บริการ
รัฐบาลไทย-ข่าวทำเนียบรัฐบาล-สธ. เฝ้าระวังโรคติดต่อทางเดินอาหารและน้ำ ช่วงหน้าร้อน
วันอังคารที่ 6 มีนาคม 2561
สธ. เฝ้าระวังโรคติดต่อทางเดินอาหารและน้ํา ช่วงหน้าร้อน
กระทรวงสาธารณสุข ให้สํานักงานสาธารณสุขจังหวัด ดูแลมาตรฐานความสะอาดตลาดสด  โรงผลิตน้ําแข็ง เฝ้าระวังโรคติดต่อที่มาจากอาหารและน้ํา หากพบผู้ป่วยเป็นกลุ่มก้อน มากผิดปกติ ให้ส่งทีมสอบสวนโรคเคลื่อนที่เร็วลงพื้นที่ดําเนินการป้องกันควบคุมโรค
กระทรวงสาธารณสุข ให้สํานักงานสาธารณสุขจังหวัด ดูแลมาตรฐานความสะอาดตลาดสด โรงผลิตน้ําแข็ง เฝ้าระวังโรคติดต่อที่มาจากอาหารและน้ํา หากพบผู้ป่วยเป็นกลุ่มก้อน มากผิดปกติ ให้ส่งทีมสอบสวนโรคเคลื่อนที่เร็วลงพื้นที่ดําเนินการป้องกันควบคุมโรค
นายแพทย์โอภาส การย์กวินพงศ์ รองปลัดกระทรวงสาธารณสุข และโฆษกกระทรวงสาธารณสุข กล่าวว่า ประเทศไทยเข้าสู่ฤดูร้อน อากาศที่ร้อนเหมาะกับการเจริญเติบโตของเชื้อโรคอย่างมาก โดยเฉพาะเชื้อแบคทีเรียที่เป็นสาเหตุการเกิดโรคระบบทางเดินอาหาร ได้แก่ โรคอุจจาระร่วงโรคอาหารเป็นพิษโรคบิด อหิวาตกโรค ไข้รากสาดน้อยหรือไข้ไทฟอยด์ข้อมูลสํานักระบาดวิทยา กรมควบคุมโรค รายงานในปี 2560 พบผู้ป่วย 5 โรคนี้รวม 1,120,372 ราย เสียชีวิต 7 ราย ในรอบ 2 เดือนปี 2561 พบผู้ป่วยโรคอุจจาระร่วงโรคอาหารเป็นพิษแล้ว 262,572 ราย ไม่มีผู้เสียชีวิต นายแพทย์เจษฎา โชคดํารงสุข ปลัดกระทรวงสาธารณสุข มีความห่วงใย ได้กําชับให้สํานักงานสาธารณสุขจังหวัดเร่งประชาสัมพันธ์ให้ความรู้ประชาชนในการป้องกันโรคดูแลตรวจมาตรฐานความสะอาดตลาดสด โรงผลิตน้ําแข็ง และติดตามเฝ้าระวังทางระบาดวิทยา หากพบผู้ป่วยเป็นกลุ่มก้อน จํานวนมากผิดปกติ ให้ส่งทีมสอบสวนโรคเคลื่อนที่เร็วลงพื้นที่ดําเนินการป้องกันควบคุมโรคโดยเร็ว
นายแพทย์โอภาสกล่าวต่อว่า อากาศที่ร้อนจัดทําให้อาหารบูดเสียได้เร็วขึ้นกว่าปกติ เนื่องจากเชื้อโรคเจริญเติบโตเร็ว จึงขอให้ประชาชนสังเกตอาหารก่อนรับประทานทุกครั้งว่ายังมีลักษณะ กลิ่น รสเหมือนเดิมหรือไม่หากผิดปกติไม่ควรรับประทาน โดยเฉพาะอาหารที่มีส่วนประกอบของกะทิหากบูดจะมีฟอง และน้ําแกงเป็นยางเหนียวข้น อย่าเสียดาย ห้ามนําไปอุ่นรับประทานต่ออาหารที่เก็บไว้นาน 2-4 ชม.ให้อุ่นใหม่อาหารประเภทยําควรเลือกซื้อจากร้านที่สะอาด ปรุงสุกใหม่ รับประทานทันทีอาหารที่ค้างมื้อต้องนํามาอุ่นให้เดือดก่อนรับประทาน แยกอาหารดิบและอาหารสุก ให้ระมัดระวังการปนเปื้อน ล้างมือก่อนจับต้องอาหารเข้าสู่ปาก ดูแลความสะอาดของห้องครัว เก็บอาหารให้ปลอดภัยจากแมลง หนู หรือสัตว์อื่น ๆ ใช้น้ําสะอาดในการล้างวัตถุดิบและภาชนะใส่อาหาร รวมทั้งดื่มน้ําที่สะอาด และน้ําแข็งอนามัย
ทั้งนี้ ผู้ป่วยจากโรคติดต่อระบบทางเดินอาหาร จะมีอาการคลื่นไส้ อาเจียน หรือมีอาการปวดท้องเกร็ง และถ่ายเหลวหรือเป็นน้ํา การรักษาเบื้องต้น โดยกินน้ําละลายผงน้ําตาลเกลือแร่ ห้ามกินยาหยุดถ่าย หากอาการไม่ดีขึ้น คลื่นไส้อาเจียนมาก โดยเฉพาะเด็กเล็ก ผู้สูงอายุ ผู้ป่วยที่มีโรคประจําตัว ให้รีบไปพบแพทย์ที่โรงพยาบาลใกล้บ้าน
**************************************** 6 มีนาคม 2561
รัฐบาลไทย-ข่าวทำเนียบรัฐบาล-“ชิมช้อปใช้” คึกคักตามเป้า กระจายสู่ร้านค้าขนาดเล็กเกิน 80% และใช้จ่ายในกรุงเทพฯ เพียง 13%
วันศุกร์ที่ 11 ตุลาคม 2562
“ชิมช้อปใช้” คึกคักตามเป้า กระจายสู่ร้านค้าขนาดเล็กเกิน 80% และใช้จ่ายในกรุงเทพฯ เพียง 13%
การตรวจสอบสิทธิ์ผู้ลงทะเบียน 16 วันแรกเสร็จสิ้นแล้ว โดยมีผู้ได้รับสิทธิ์ 9,998,518 ราย ได้รับ SMS ยืนยันสิทธิ์แล้วจํานวน 9,990,275 ราย ทั้งนี้ มีผู้เข้ายืนยันตัวตนในแอปพลิเคชัน “เป๋าตัง” แล้ว 9,361,729 ราย โดยยืนยันตัวตนสําเร็จ 8,755,873 ราย
นายลวรณ แสงสนิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า มีผู้ที่ได้รับสิทธิ์จากการลงทะเบียนวันแรก (วันที่ 23 กันยายน 2562) จํานวน 807,321 ราย ไปเริ่มต้นใช้สิทธิ์ 710,013 รายถูกตัดสิทธิ์ 97,308 ราย เนื่องจากไม่เริ่มใช้สิทธิ์ภายใน 14 วันที่กําหนด โดยสิทธิ์ดังกล่าวจะนํามาพิจารณาให้ลงทะเบียนในมาตรการฯ ระยะที่ 2
โฆษกกระทรวงการคลังกล่าวว่า การตรวจสอบสิทธิ์ผู้ลงทะเบียน 16 วันแรกเสร็จสิ้นแล้ว โดยมีผู้ได้รับสิทธิ์ 9,998,518 ราย ได้รับ SMS ยืนยันสิทธิ์แล้วจํานวน 9,990,275 ราย ทั้งนี้ มีผู้เข้ายืนยันตัวตนในแอปพลิเคชัน “เป๋าตัง” แล้ว 9,361,729 ราย โดยยืนยันตัวตนสําเร็จ 8,755,873 ราย และมีผู้ที่ยังไม่ได้ติดตั้งแอปพลิเคชัน 628,546 ราย
ในการใช้จ่าย 14 วันแรก มีผู้ใช้สิทธิ์จํานวน 5,910,924 ราย มีการใช้จ่ายรวม 5,635 ล้านบาทจากการตรวจสอบพบว่า เป็นการใช้จ่ายในร้านค้าขนาดเล็กตามวัตถุประสงค์ของมาตรการฯ ประมาณ 4,601 ล้านบาท หรือมากกว่าร้อยละ 80 และมีการใช้จ่ายในร้านค้าขนาดใหญ่ที่มีหลายสาขาประมาณ 1,034 ล้านบาท ซึ่งมีสัดส่วนลดลงอย่างต่อเนื่องจากร้อยละ 22 ในช่วงเริ่มต้น เหลือร้อยละ 18 ของยอดใช้จ่ายทั้งหมด เป็นการใช้จ่าย g-Wallet ช่อง 1 ประมาณ 5,578 ล้านบาท โดยเป็นการใช้จ่ายที่ร้าน “ช้อป” ซึ่งเป็นร้านในกลุ่ม OTOP ร้านวิสาหกิจชุมชน รวมทั้งร้านธงฟ้าประชารัฐ และบริการที่เกี่ยวเนื่องกับการท่องเที่ยว 3,205 ล้านบาท ส่วนร้าน “ชิม” หรือร้านอาหารและเครื่องดื่มมียอดใช้จ่าย 729 ล้านบาท ร้าน “ใช้” เช่น โรงแรม โฮมสเตย์ เป็นต้น มียอดใช้จ่าย 66 ล้านบาท และร้านค้าทั่วไปมียอดใช้จ่าย 1,578 ล้านบาท
สําหรับการใช้จ่าย g-Wallet ช่อง 2 มีการใช้สิทธิ์เพิ่มขึ้นอย่างต่อเนื่อง โดยมีผู้ใช้สิทธิ์แล้ว 19,436 ราย มียอดใช้จ่ายประมาณ 57 ล้านบาทหรือเฉลี่ยรายละ 2,948 บาท เป็นการใช้จ่ายที่ร้าน “ช้อป” 38 ล้านบาท ส่วนร้าน “ชิม” และร้าน “ใช้” มียอดใช้จ่าย 12 ล้านบาท และ 7 ล้านบาท ตามลําดับ
มีการใช้จ่ายกระจายครบ 77 จังหวัดทั่วประเทศ ไม่ได้กระจุกตัวอยู่เฉพาะในเมืองใหญ่ โดยจังหวัดที่มีการใช้จ่ายมากที่สุด 10 อันดับแรก ได้แก่ (1) กรุงเทพฯ 713 ล้านบาท หรือร้อยละ 13 (2) ชลบุรี 368 ล้านบาท หรือร้อยละ 7 (3) สมุทรปราการ 236 ล้านบาท หรือร้อยละ 4 (4) ปทุมธานี 173 ล้านบาท หรือร้อยละ 3 (5) พระนครศรีอยุธยา 162 ล้านบาท หรือร้อยละ 3 (6) นครปฐม 140 ล้านบาท หรือร้อยละ 2 (7) ระยอง 140 ล้านบาท หรือร้อยละ 2 (8) ลําพูน 135 ล้านบาท หรือร้อยละ 2 (9) นนทบุรี 132 ล้านบาท หรือร้อยละ 2 และ (10) เชียงใหม่ 129 ล้านบาท หรือร้อยละ 2
โฆษกกระทรวงการคลังได้เน้นย้ําว่า ผู้ที่ลงทะเบียนสําเร็จและได้รับ SMS ยืนยันสิทธิ์แล้ว ขอให้รีบติดตั้งแอปพลิเคชัน “เป๋าตัง” และเริ่มต้นการใช้จ่ายภายใน 14 วัน ทั้งนี้ ไม่จําเป็นต้องใช้ให้หมด 1,000 บาท ภายในคราวเดียว ขอให้มีการเริ่มต้นใช้จ่ายแล้ววงเงินส่วนที่เหลือสามารถใช้ได้จนถึงวันสุดท้ายของมาตรการนี้คือ วันที่ 30 พฤศจิกายน 2562
สอบถามข้อมูลเพิ่มเติม: กรมบัญชีกลาง โทร 02 2706400 กด 7 / App “เป๋าตัง” ติดต่อธนาคารกรุงไทย โทร 02 1111144 / ข้อมูลเที่ยวชิมช้อปใช้ติดต่อการท่องเที่ยวแห่งประเทศไทย โทร 1672
รัฐบาลไทย-ข่าวทำเนียบรัฐบาล-รองปลัดกระทรวงยุติธรรม ให้สัมภาษณ์ประเด็นความคิดเห็นที่มีต่อการปฏิรูประบบประกันตัวและการดำเนินงานของกองทุนยุติธรรม เพื่อช่วยเหลือประชาชนทางกฎหมาย
วันอังคารที่ 7 พฤศจิกายน 2560
รองปลัดกระทรวงยุติธรรม ให้สัมภาษณ์ประเด็นความคิดเห็นที่มีต่อการปฏิรูประบบประกันตัวและการดําเนินงานของกองทุนยุติธรรม เพื่อช่วยเหลือประชาชนทางกฎหมาย
นายธวัชชัย ไทยเขียว รองปลัดกระทรวงยุติธรรมและโฆษกกระทรวงยุติธรรม
ให้สัมภาษณ์ในประเด็น ความคิดเห็นที่มีต่อการปฏิรูประบบประกันตัว
และการดําเนินงานของกองทุนยุติธรรม เพื่อช่วยเหลือประชาชนทางกฎหมาย
เพื่อนําไปประกอบในรายงานพิเศษ “การปฏิรูประบบประกันตัว”
ในวันอังคารที่ ๗ พฤศจิกายน ๒๕๖๐ เวลา ๐๙.๐๐ น.
ณ ห้องรับรองกระทรวงยุติธรรม ชั้น ๘ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
นายธวัชชัย ไทยเขียว รองปลัดกระทรวงยุติธรรมและโฆษกกระทรวงยุติธรรม
ให้สัมภาษณ์ในประเด็น ความคิดเห็นที่มีต่อการปฏิรูประบบประกันตัว
และการดําเนินงานของกองทุนยุติธรรม เพื่อช่วยเหลือประชาชนทางกฎหมาย
เพื่อนําไปประกอบในรายงานพิเศษ “การปฏิรูประบบประกันตัว”
ซึ่งกําหนดออกอากาศทางสถานีโทรทัศน์ VOICE TV